A BIZOTTSÁG 1778/2004/EK RENDELETE
(2004. október 13.)
az Egyesült Királyság lobogója alatt közlekedő hajóknak a kék menyhalra vonatkozó halászati tilalmáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (1) és különösen annak 21. cikke (3) bekezdésére,
mivel:
(1)
A mélyvízi halállomány halászati lehetőségeinek a 2003. és 2004. évre történő meghatározásáról szóló, 2002. december 16-i 2340/2002/EK tanácsi rendelet (2) kvótát ír elő a kék menyhalra a 2004. évre.
(2)
A célból, hogy biztosítani lehessen a kvóta alá eső állomány mennyiségi korlátozására vonatkozó rendelkezések betartását, szükséges, hogy a Bizottság kitűzze azt a dátumot, amely időpontra egy tagállam lobogója alatt közlekedő hajókról való fogások úgy tekinthetők, hogy a megengedett kvótát kimerítették.
(3)
A Bizottsághoz eljuttatott információk szerint a kék menyhalnak a II, IV, V ICES statisztikai körzet vizein (közösségi vizek, valamint harmadik országok felségterülete vagy joghatósága alá tartozó vizek) az Egyesült Királyság lobogója alatt közlekedő vagy az Egyesült Királyságban bejegyzett hajókról történő fogásai elérték a 2004. évre kitűzött kvótát. Az Egyesült Királyság megtiltotta ezen állomány halászatát 2004. július 12-i kezdettel. Ennélfogva ezt a dátumot be kell tartani,
ELFOGADTA EZT A RENDELETET:
1. cikk
A kék menyhalnak a II, IV, V ICES statisztikai körzet vizein (közösségi vizek, valamint harmadik országok felségterülete vagy joghatósága alá tartozó vizek) az Egyesült Királyság lobogója alatt közlekedő vagy az Egyesült Királyságban bejegyzett hajókról történő fogásai úgy tekinthetők, hogy az Egyesült Királyság számára a 2004. évre kitűzött kvótát kimerítették.
E rendelet alkalmazásának időpontjától kezdve tilos a kék menyhalnak a II, IV, V ICES statisztikai körzet vizein (közösségi vizek, valamint harmadik országok felségterülete vagy joghatósága alá tartozó vizek) az Egyesült Királyság lobogója alatt közlekedő vagy az Egyesült Királyságban bejegyzett hajókról való halászata csakúgy, mint a kifogott állomány fedélzeten való tartósítása, egyik hajóról a másikra történő átrakodása vagy a partra való kiszállítása.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
2004. július 12-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 13-án.